ഓണം സ്പെഷ്യല് ഡ്രൈവിന് തുടക്കം ലഹരിക്കടത്തുകാര് ജാഗ്രതൈ! അടുത്തുണ്ട് എക്സൈസ് കോഴിക്കോട്: ഓണക്കാലത്തെ ലഹരിയൊഴുക്ക് തടയാന് തടയണ കെട്ടി എക്സൈസ്. ഓണം സ്പെഷ്യല് ഡ്രെെവിന്റെ ഭാഗമായി പരിശോധനയ്ക്ക് വിപുലമായ ക്രമീകരണങ്ങള് തുടങ്ങി. ചെക്ക് പോസ്റ്റുകളിലും അതിര്ത്തികളിലും ഉള്പ്രദേശങ്ങളിലും പരിശോധന ശക്തമാക്കി. കോഴിക്കോടും വടരകയിലുമായി എക്സൈസിന്റെ രണ്ട് സ്ട്രൈക്കിംഗ് ഫോഴ്സ് യൂണിറ്റാണ് പ്രവര്ത്തിക്കുന്നത്. എക്സൈസ് സി.ഐയുടെ മേല്നോട്ടത്തില് എക്സൈസ് ഇന്സ്പെക്ടര്, പ്രിവന്റീവ് ഓഫീസര്, രണ്ട് സിവില് എക്സൈസ് ഓഫീസര്മാര്, എക്സൈസ് ഡ്രൈവര് എന്നിവരടങ്ങുന്ന സംഘമാണ് പരിശോധനയ്ക്ക് നേതൃത്വം നല്കുന്നത്. ഫോറസ്റ്റ്, പൊലീസ്, മറെെന് എന്ഫോഴ്സ്മെന്റ് , കോസ്റ്റല് പൊലീസ്, റെയില്വേ എന്നിവരുമായി സഹകരിച്ച് സംയുക്ത പരിശോധനയും നടക്കും. ഇതിനകം കടലില് രണ്ട് പരിശോധനകളും പേരാമ്ബ്ര, പെരുവണ്ണാമുഴി, താമരശ്ശേരി ഭാഗങ്ങളിലെ വനങ്ങളില് ആറോളം പരിശോധനകളും നടത്തി കഴിഞ്ഞു. ഇവിടങ്ങളില് ദിവസവും പരിശോധനയുണ്ടാകും. കര്ണാടകയില് നിന്നും മാഹിയില് നിന്നും വന്തോതില് മദ്യവും മയക്കുമരുന്നും കേരളത്തില് എത്താന് സാദ്ധ്യതയുളളതിനാല് ബോര്ഡര് പട്രാളിംഗും ഹൈവേ പട്രോളിംഗും ബെെക്ക് പട്രാളിംഗും ശക്തമാക്കി. ആഗസ്റ്റ് 25 വരെ 24 മണിക്കൂറും പരിശോധന തുടരും. വ്യാജമദ്യ നിര്മ്മാണം, മദ്യക്കടത്ത്, മയക്കുമരുന്ന് ഉപയോഗം, വിപണം എന്നിവയെക്കുറിച്ച് അറിയിക്കാന് 24 മണിക്കൂറും പ്രവര്ത്തിക്കുന്ന കണ്ട്രോള് റൂം ജില്ലാതലത്തില് ആരംഭിച്ചു. കണ്ട്രാള് റൂം നമ്ബര് 0495 2372927 , കൊവിഡ് ഇളവുകളുടെ പശ്ചാത്തലത്തില് ഇത്തവണ ഓണത്തിന് മദ്യത്തിന്റെ ഒഴുക്ക് കൂടുതലായിരിക്കും. അത് തടയുന്നതിനായി വിപുലമായ സജ്ജീകരണങ്ങളാണ് ജില്ലയില് ഒരുക്കിയിട്ടുള്ളത്. സുഗുണന്, അസിസ്റ്റന്റ് എക്സെെസ് കമ്മിഷണര്.